युवक के खाते से 14 हजार 500 रुपए निकले, बैंक में दी शिकायत, जांच शुरू
समालखा | निजीकंपनी में काम करने वाले एक व्यक्ति के खाते से अज्ञात ने करीब 15 हजार रुपए निकाल लिए। आट्टा गांव निवासी सोनू शर्मा ने बताया कि वह पंजाब में एक निजी कंपनी में नौकरी करता है। 2 मार्च को उसके पंजाब नेशनल बैंक में खाते से पहले 10 हजार रुपए तथा कुछ समय बाद 45 सौ रुपए निकाले जाने का मैसेज फोन पर आया। उसने समालखा बैंक में शिकायत दी। जिसके बाद खाता ब्लाॅक करवा दिया गया। बैंक के डिप्टी मैनेजर अशोक राठी का कहना है कि शिकायत मिली है। कार्ड ब्लाॅक करने के साथ जांच शुरू कर दी है।
hin_Deva hin_Deva